Obec Dobrá Voda  –  obecné zastupiteľstvo  
 919 54   Dobrá Voda 121

Z Á P I S N I C A

z riadneho zasadnutia Obecného zastupiteľstva v Dobrej Vode,

ktoré sa konalo dňa 7.7.2014 o 18.00 hod
Počet poslancov obecného zastupiteľstva  7

Prítomní
René Blanárik – starosta obce
RNDr. Mgr. Alžbeta Benedikovičová PhD., Ing. Peter Klčo, Vladimír Krížik, Mgr. Lívia Michaličková, Ing. Peter Kováč, Mária Lukačovičová   -  poslanci OZ Dobrá Voda,
Neprítomní
Veronika Vašková - ospravedlnená
Hostia – podľa prezenčnej listiny
Program zasadnutia

1. Otvorenie zasadnutia

2. Schválenie programu zasadnutia, určenie zapisovateľa  a overovateľov  zápisnice, 

      voľba  návrhovej  komisie

3. Kontrola plnenia uznesení z predchádzajúceho  zasadnutia  OZ  Dobrá Voda

4. Schválenie prenájmu nehnuteľného majetku Obce Dobrá Voda parc. č. 1391/10

Priem. areál o výmere 202 m² 

5. Schválenie pristúpenia obce Horná Krupá do Spoločného obecného úradu Trnava

6. Návrh  uznesení

7. Rôzne

8. Záver                                                                                                

1. Otvorenie zasadnutia 
Zasadnutie Obecného zastupiteľstva (ďalej len OZ) Dobrá Voda  otvoril a viedol René Blanárik - starosta obce. Starosta obce René Blanárik privítal prítomných a skonštatoval, že na zasadnutí sú prítomní 6 poslanci a OZ Dobrá Voda je uznášania schopné. 
2. Schválenie programu zasadnutia, určenie zapisovateľa a overovateľov zápisnice,

    voľba návrhovej komisie
Starosta obce René Blanárik oboznámil poslancov s programom zasadnutia. Poslanci OZ nemali k predloženému programu pripomienky.
Za overovateľov zápisnice starosta obce navrhol RNDr. Mgr. Alžbetu Benedikovičovú PhD. a   Vladimíra Krížika, za zapisovateľku zápisnice určil Bc. Janu Dankovú.
Za členov návrhovej komisie starosta obce navrhol
predseda – Mgr. Lívia Michaličková
členovia – Ing. Peter Klčo, Mária Lukačovičová.
Starosta obce požiadal predsedu návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 
Za: 

6

Proti: 

0

Zdržal sa: 
0
Nehlasoval:
0
Uznesenie bolo prijaté počtom hlasov  6.
Poslanci OZ Dobrá Voda schválili program zasadnutia a určili overovateľov a zapisovateľa zápisnice a návrhovú komisiu počtom hlasov 6.
3. Kontrola plnenia uznesení z predchádzajúceho zasadnutia OZ Dobrá Voda
Kontrolu uznesení zo zasadnutia OZ  Dobrá Voda dňa 12.06.2014 urobil Vladimír Krížik a skonštatoval, že všetky uznesenia boli splnené. 

4. Schválenie prenájmu nehnuteľného majetku Obce Dobrá Voda parc. č. 1391/10

    Priem. areál o výmere 202 m² 
Obec Dobrá Voda dňa 9.6.2014 zverejnila zámer prenájmu nehnuteľného majetku obce. V zmysle zámeru žiadosť a ponuku mali záujemcovia zaslať do 25.6.2014 do 12.00  hod. 
Do uvedeného termínu bola prijatá jedna žiadosť o prenájom nebytových priestorov od Jozefa Padyšáka, 919 53  Dechtice 167. 
Uvedená žiadosť a cenová ponuka boli prerokované na zasadnutí Finančnej komisie pri Obecnom zastupiteľstve v Dobrej Vode, ktoré sa konalo dňa 2.7.2014 o 14.00 hodine na Obecnom úrade. Starosta obce požiadal Mgr. Líviu Michaličkovú o prečítanie zápisnice zo zasadnutia Finančnej komisie zo dňa 2.7.2014, ktorá tvorí prílohu tejto zápisnice. 
Finančná komisia pri OZ v Dobrej Vode odporučila OZ Dobrá Voda prijať ponuku Jozefa Padyšáka na prenájom nehnuteľného majetku obce Dobrá Voda a to parc. č. 1391/10 (budova pri vstupe) o výmere 202 m2 v cene 7,00 eur/m2/rok na dobu 5 rokov.

Starosta obce požiadal predsedu návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Za: 

6

Proti: 

0

Zdržal sa: 
0
Nehlasoval:
0
Uznesenie bolo prijaté počtom hlasov 6. 

OZ Dobrá Voda schválilo prenájom nebytových priestorov parcelné číslo 1391/10 (budova pri vstupe) o výmere 202 m2 v cene 7,00 eur/m2/rok na dobu 5 rokov Jozefovi Padyšákovi, 919 53  Dechtice 167. 

5. Schválenie pristúpenia obce Horná Krupá do Spoločného obecného úradu Trnava
Dňa 20.06.2014 Obec Dobrá Voda prijala  oznámenie zo Spoločného obecného úradu Trnava, že obecné zastupiteľstvo Obce Horná Krupá na svojom zasadnutí dňa 13.6.2014 schválilo uznesením 

č. 33/2014 vstup do Spoločného obecného úradu Trnava. Na základe tejto skutočnosti obecné zastupiteľstvo Obce Dobrá Voda ako účastník Zmluvy o zriadení Spoločného obecného úradu by malo schváliť pristúpenie obce Horná Krupá do Spoločného obecného úradu s účinnosťou od 1.9.2014. Výpis z uznesenia o súhlase alebo nesúhlase s pristúpením obce Horná Krupá do Spoločného obecného úradu Trnava musíme doručiť na Spoločný obecný úrad Trnava.

Starosta obce požiadal predsedu návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Za: 

6

Proti: 

0

Zdržal sa: 
0
Nehlasoval:
0
Uznesenie bolo schválené počtom hlasov 6. 

Poslanci OZ Dobrá Voda schválili pristúpenie obce Horná Krupá do Spoločného obecného úradu Trnava počtom hlasov 6. 
6. Návrh uznesení
Starosta obce Dobrá Voda požiadal predsedu návrhovej komisie Mgr. Líviu Michaličkovú o prednesenie Návrhu uznesení. Mgr. Lívia Michaličková predniesla Uznesenia OZ Dobrá Voda prijaté na zasadnutí OZ dňa 7.7.2014. Uznesenia zo zasadnutia OZ tvoria prílohu tejto zápisnice. 
7. Rôzne
Starosta obce informoval poslancov, že prebehlo  otváranie obálok na zákazku obnova plochej strechy na budove ZŠ Dobrá Voda parc. č. 2683/6. Realizácia by mala byť počas letných prázdnin. Verejné osvetlenie - bola schválená žiadosť o predĺženie harmonogramu. Následne nám bude zaslaný na podpis dodatok k zmluve.
8. Záver                                                                            

Na záver starosta obce poďakoval prítomným za účasť a zasadnutie ukončil. 
Zápisnicu zapísala Bc. Jana Danková      ____________________________
Overovatelia zápisnice
                  __________________________


         _____________________________
V Dobrej Vode, 7.7.2014                                       
      

        __________________
               René Blanárik







               starosta obce

